Prescot
<s>Prescot je grad od 38,317 stanovnika, na sjeverozapadu Engleske u Grofoviji Merseyside.</s>

<s>Administrativno podpada pod Metropolitanski borough Knowsley.</s>

<s>Geografske karakteristike</s>

<s>Prescot leži u zaleđu Liverpoola, udaljen nekih 13 km istočno od njegova centra.</s>

<s>Historija</s>

<s>Za Prescot se predpostavlja da je anglosaksonskog porijekla, zbog imena Prescota-cot, što je značilo Svećenička koliba.</s><s>Za ranog srednjeg vijeka bio je sjedište parohije u kojoj je bilo četrnaest drugih naselja uključujući i Saint Helens.</s>

<s>Tadašnji feudalni gospodar Prescota William D'Acre, dobio je 1333. pravo da može održavati sajam, pa je naselje izraslo u trgovište.</s><s>Kralj Henry VI je 1447. poklonio je Prescot kao feud Univerzitetu u Cambridgu da može osnovati i uzdržavati King's College.</s><s>Istovremeno mu je dodjelio i status grada sa izvjesnim pravom na lokalnu upravu, jer je Prescot bio suviše udaljen od Cambridga.</s>

<s>Tokom 14. vijeka grad je bio poznat po grnčariji zahvaljujući lokalnim nalazištima crvene i bijele gline.</s>

<s>Drugi poticaj za njegov razvoj bila su nalazišta ugljena blizu površine, koji se počeo iskapati početkom 16. vijeka, i transportirati za Liverpool.</s><s>Rudnik je 1746. instalirao Newcomenov atmosferski motor za ispupavanje vode iz rudnika.</s><s>Nakon izgradnje kanala Sankey prema Saint Helensu poboljšano je snabdjevanje vodom.</s>

<s>Tokom 18. vijeka izgrađene i poboljšane ceste, a 1871. do grada je stigla i željeznica.</s>

<s>U tom vijeku dogodile su se i brojne druge promjene koje su znatno izmjenile grad, razvilo se zanatsvo, naročito izrada satova i kojekakvih alata.</s><s>Sve to rezultiralo je povećanjem blagostanja i brzom rastu stanovništva, od procijenjenih 700 koliko ih je bilo krajem 17. vijeka do 3.645 1801.</s><s>Grad je praktički obnovljen nakon 1750-ih, izgradnjom brojnih finih kuća i nove vijećnice 1755.</s>

<s>Znanje izrade satova u grad su donijele hugenotske izbjeglice iz Francuske.</s><s>Njihova izrada odvijala se po kućama, u stotinama malih radionica, koje su proizvodile pojedine dijelove, tako da se njihova proizvodnja odvijala kao na pokretnoj traci.</s>

<s>Od početka 19. vijeka počeo se pretvarati u stambeno predgrađe Liverpoola.</s>

<s>Izvori</s>

<s>Vanjske veze</s>

<s>Prescot Local History</s>

<s>Gradovi u Engleskoj
Merseyside</s>

